

DOKUMENT JE ELEKTRONSKO PODPISAN!

Podpisnik: Tanja Pucelj Vidović Izdajatelj certifikata: SI-PASS-CA

Številka certifikata: 00D6034AF700000000575 Potek veljavnosti: 05. 09. 2028

Čas podpisa: 10. 03. 2025 08:18

Št. dokumenta: 35409-12/2025-2570-7



DOKUMENT JE ELEKTRONSKO PODPISAN!

Podpisnik: Ljubiša Stanojević Izdajatelj certifikata: SI-PASS-CA

Številka certifikata: 00F15538D900000000575 Potek veljavnosti: 04. 12. 2028

Čas podpisa: 07. 03. 2025 14:36

Št. dokumenta: 35409-12/2025-2570-7

Številka: 35409-12/2025-2570-7

Datum: 07. 03. 2025

Ministrstvo za okolje, podnebje in energijo izdaja na podlagi 38.b člena Zakona o državni upravi (Uradni list RS, št. 113/05 – uradno prečiščeno besedilo, 89//07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22

in 18/23), petega odstavka 128. člena Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE in 95/23 – ZIUOPZP), v povezavi s 101a. členom Zakona o ohranjanju narave (Uradni list RS, št. 96/04-ZON-UPB2, 61/06 – ZDru-1, 8/10 – ZSKZ-B, 46/14, 21/18 – ZNOrg, 31/18, 82/20, 3/22 – ZDeb, 105/22 – ZZNŠPP in 18/23 – ZDU-1O), na vlogo

Občine Osilnica, Osilnica 11, 1337 Osilnica, ki jo po pooblastilu zastopa URBI d.o.o., Oblikovanje prostora, Trnovski pristan 2, 1000 Ljubljana, o obveznosti izvedbe celovite presoje vplivov na okolje za Občinski podrobni prostorski načrt v enoti urejanja prostora Se\_7, naslednje

# M N E N J E

1. V postopku priprave Občinskega podrobnega prostorskega načrta v enoti urejanja prostora Se\_7 ni treba izvesti postopka celovite presoje vplivov na okolje.
2. V postopku priprave Občinskega podrobnega prostorskega načrta Občinskega podrobnega prostorskega načrta v enoti urejanja prostora Se\_7 ni treba izvesti presoje sprejemljivosti vplivov izvedbe plana v naravo na varovana območja.
3. V tem postopku ni bilo stroškov.

# O b r a z l o ž i t e v :

I

Ministrstvo za okolje, podnebje in energijo, Direktorat za okolje, Sektor za okoljske presoje (v nadaljnjem besedilu: ministrstvo) je dne 14.01.2025 prejelo vlogo Občine Osilnica, Osilnica 11, 1337 Osilnica (v nadaljnjem besedilu: pripravljavec plana), ki jo po pooblastilu županje št. 350- 0008/2024/ z dne 16.12.2024 zastopa URBI d.o.o., Oblikovanje prostora, Trnovski pristan 2, 1000 Ljubljana, za izdajo mnenja o obveznosti izvedbe celovite presoje vplivov na okolje v postopku priprave Občinskega podrobnega prostorskega načrta za enoto urejanja prostora Se\_7 (v nadaljnjem besedilu: plan). Pooblaščenec pripravljavca plana je k vlogi, podani na podlagi določil

128. člena Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE in 95/23 – ZIUOPZP; v nadaljnjem besedilu: ZUreP-3), priložil pooblastilo o zastopanju, gradivo »Pobuda za pričetek postopka OPPN v Se\_7«, ki ga je izdelal URBI d.o.o., Oblikovanje prostora, Ljubljana (št. projekta: URBI-2434, november 2024), GIS vektorske prostorske podatke (shapefile), ter mnenje Zavoda RS za varstvo narave, OE Ljubljana, št. 3563-

0566/2024-2 z dne 13.01.2025 z oceno verjetnosti pomembnejših vplivov izvedbe plana in mnenje o obveznosti izvedbe presoje sprejemljivosti plana na varovana območja.

II

V skladu z določili prvega odstavka 128. člena ZUreP-3 se za občinski podrobni prostorski načrt (v nadaljnjem besedilu: OPPN) celovita presoja vplivov na okolje ne izvede. Občina v skladu z drugim odstavkom 128. člena ZUreP-3 vedno pridobi mnenje zavoda, pristojnega za ohranjanje narave, o verjetno pomembnih vplivih na varovana območja in o obveznosti izvedbe presoje sprejemljivosti na varovana območja. Zavod izda mnenje v 30 dneh od prejema zaprosila. To mnenje je zavezujoče in se skupaj s sklepom o pripravi OPPN objavi v prostorskem informacijskem sistemu. Ne glede na prvi odstavek 128. člena ZUreP-3, občina izvede celovito presojo vplivov na okolje za OPPN če je treba izvesti presojo sprejemljivosti na varovana območja, če se pripravlja na podlagi občinskih prostorskih strateških aktov, sprejetih na podlagi ZUN in Zakona o urejanju prostora (Uradni list SRS, št. 18/84, 15/89, Uradni list RS, št. 23/02 – odl. US in 110/02 – ZUreP-1) ali s spremembo namenske rabe prostora.

Skladno z določili četrtega odstavka 128. člena ZUreP-3, ne glede na prvi odstavek tega člena občina v postopku priprave OPPN prosi ministrstvo, pristojno za celovito presojo vplivov na okolje, za mnenje o obveznosti izvedbe celovite presoje vplivov na okolje, če presodi, da se z OPPN načrtujejo prostorske ureditve, ki niso bile celovito presojane že pri pripravi občinskega prostorskega načrta (v nadaljnjem besedilu: OPN) in gre za ureditve, ki bi bile poseg v okolje, za katerega je treba izvesti presojo vplivov na okolje, v skladu s predpisi, ki urejajo varstvo okolja, za katere je zahtevana presoja sprejemljivosti na varovana območja ali ki bi lahko pomembneje vplivale na okolje.

Na podlagi določil četrtega odstavka 19. člena ZUreP-3 se celovita presoja vplivov na okolje izvede v skladu s predpisi, ki urejajo varstvo okolja, če ZUreP-3 ne določa drugače. Presoja sprejemljivosti na varovana območja se v okviru celovite presoje vplivov na okolje izvede v skladu s predpisi, ki urejajo ohranjanje narave in varstvo okolja. Odločanje o obveznosti izvedbe celovite presoje vplivov na okolje in izvedba postopka celovite presoje vplivov na okolje sta na podlagi določil petega odstavka 19. člena ZUreP-3 nesamostojna dela postopka priprave prostorskega izvedbenega akta.

V skladu z določili 77. člena Zakona o varstvu okolja (Uradni list RS, št. [44/22,](https://www.uradni-list.si/glasilo-uradni-list-rs/vsebina/2022-01-0873) [18/23](https://www.uradni-list.si/glasilo-uradni-list-rs/vsebina/2023-01-0348) – ZDU- 1O, [78/23](https://www.uradni-list.si/glasilo-uradni-list-rs/vsebina/2023-01-2478) – ZUNPEOVE in [23/24;](https://www.uradni-list.si/glasilo-uradni-list-rs/vsebina/2024-01-0693) v nadaljnjem besedilu: ZVO-2) je treba v postopku priprave plana, programa, načrta ali drugega splošnega akta, katerega izvedba lahko pomembno vpliva na okolje, izvesti celovito presojo vplivov na okolje, s katero se ugotovijo in ocenijo vplivi na okolje in vključenost zahtev varstva okolja, ohranjanja narave, varstva človekovega zdravja in kulturne dediščine v plan ter pridobiti potrdilo ministrstva o sprejemljivosti njegove izvedbe na okolje. Drugi odstavek 77. člena ZVO-2 določa, da se za plan izvede celovita presoja vplivov na okolje, če se s planom določa ali načrtuje poseg v okolje, za katerega je treba izvesti presojo vplivov na okolje skladno z določbami 89. člena ZVO-2, ali če je zanj zahtevana presoja sprejemljivosti po predpisih o ohranjanju narave. Vlada RS v skladu s četrtim odstavkom 89. člena ZVO-2 predpiše vrste posegov, za katere je treba izvesti presojo vplivov na okolje, na podlagi njihovih značilnosti, lokacije in možnih vplivov na okolje. Obveznost te presoje se ugotavlja na podlagi Uredbe o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 26/17, 105/20 in 44/22; v nadaljnjem besedilu: Uredba o PVO).

V skladu z določili četrtega odstavka 77. člena ZVO-2 se, ne glede na določbe prejšnjih odstavkov tega člena, celovita presoja vplivov na okolje ne izvede za plan, izdelan na podlagi plana, za katerega je bila že izvedena celovita presoja vplivov na okolje, če za planirane posege niso določeni novi ali podrobnejši izvedbeni pogoji, če ne vsebuje novih posegov ali ne zajema novih

območij glede na plan, na podlagi katerega je pripravljen. Skladno z določili šestega odstavka 77. člena ZVO-2 se ministrstvo pred odločitvijo o tem, ali je treba za plan izvesti celovite presoje vplivov na okolje, predhodno posvetuje tudi z ministrstvi in organizacijami, pristojnimi za področja, na katera bi plan lahko pomembno vplival.

Na podlagi določil 101. člena Zakona o ohranjanju narave (Uradni list RS, št. [96/04](https://www.uradni-list.si/glasilo-uradni-list-rs/vsebina/2004-01-4233) – uradno prečiščeno besedilo, [61/06](https://www.uradni-list.si/glasilo-uradni-list-rs/vsebina/2006-01-2567) – ZDru-1, [8/10](https://www.uradni-list.si/glasilo-uradni-list-rs/vsebina/2010-01-0254) – ZSKZ-B, [46/14,](https://www.uradni-list.si/glasilo-uradni-list-rs/vsebina/2014-01-1918) [21/18](https://www.uradni-list.si/glasilo-uradni-list-rs/vsebina/2018-01-0887) –ZNOrg, [31/18,](https://www.uradni-list.si/glasilo-uradni-list-rs/vsebina/2018-01-1402) [82/20,](https://www.uradni-list.si/glasilo-uradni-list-rs/vsebina/2020-01-1235) [3/22](https://www.uradni-list.si/glasilo-uradni-list-rs/vsebina/2022-01-0014) – ZDeb, [105/22](https://www.uradni-list.si/glasilo-uradni-list-rs/vsebina/2022-01-2603) – ZZNŠPP in [18/23](https://www.uradni-list.si/glasilo-uradni-list-rs/vsebina/2023-01-0348) – ZDU-1O; v nadaljnjem besedilu: ZON) se presoja sprejemljivosti vplivov oziroma posledic plana glede na varstvene cilje izvede za plane, ki bi lahko pomembno vplivali na zavarovano območje, posebno varstveno območje ali potencialno posebno ohranitveno območje sami po sebi ali v povezavi z drugimi plani.

III

Ministrstvo je v postopku, v skladu z 2. členom Uredbe o merilih za ocenjevanje verjetnosti pomembnejših vplivov izvedbe plana, programa, načrta ali drugega splošnega akta in njegovih sprememb na okolje v postopku celovite presoje vplivov na okolje (Uradni list RS, št. 9/09 in 44/22 – ZVO-2; v nadaljnjem besedilu: Uredba o merilih), ocenjevalo verjetnosti pomembnejših vplivov predmetnega plana in ugotavljalo, ali se z njim določa ali načrtuje poseg v okolje, za katerega je treba izvesti presojo vplivov na okolje skladno z določbami 89. člena ZVO-2 in Priloge 1 k Uredbi o PVO.

Ministrstvo je na podlagi preučitve gradiva »Pobuda za pričetek postopka OPPN v Se\_7«, ki ga je izdelal URBI d.o.o., Oblikovanje prostora, Ljubljana (št. projekta: URBI-2434, november 2024) ugotovilo, da se s planom načrtuje sprememba prostorsko izvedbenih pogojev v enoti urejanja prostora (EUP) Se\_7 z namensko rabo SB – stanovanjske površine za posebne namene. Pripravljavec plana želi s spremembami prostorsko izvedbenih pogojev v EUP SE\_7 omogočiti tudi graditev drugih tipov stanovanjskih stavb za druge posebne družbene skupine, ob sedaj dovoljenih domovih za starejše osebe.

Na ureditvenem območju plana s površino 9.550 m2, ki leži na skrajnem jugozahodnem delu občine Osilnica ter obsega stavbna zemljišča s parc. št. 770/3 in dele parcel 770/1, 770/5, 770/7, 722/16 in 766/14, vse k.o. 1587 – Osilnica, je bil na podlagi gradbenega dovoljenja Upravne enote Kočevje št. 35102-19/2004-414 z dne 12. 5. 2004 do tretje gradbene faze zgrajen objekt doma starejših občanov Osilnica. S spremembo prostorsko izvedbenih pogojev v Se\_7 bo pripravljavec plana lahko pristopil k pripravi projektov in pridobitvi novega gradbenega dovoljenja, s katerim bo nedokončani objekt doma starejših občanov Osilnica uredil ter dokončal v stanovanjsko stavbo z oskrbovanimi stanovanji, s pripadajočo prometno in zunanjo ureditvijo.

Ministrstvo po preučitvi namere pripravljavca plana in predloženega gradiva ugotavlja, da se s predmetnim planom ne načrtuje poseg v okolje, ki je opredeljen v Prilogi 1 k Uredbi o PVO, poglavju G »Urbanizem in gradbeništvo«, podpoglavju G.I »Urbanistični posegi« ali podpoglavju

G.II »Graditev objektov«, za katerega je obvezna presoja vplivov na okolje, s tem pa tudi ni podan razlog za uvedbo postopka CPVO v skladu z določili 89. člena ZVO-2 in Priloge 1 k Uredbi o PVO.

IV

Ministrstvo je v skladu s 3. členom Uredbe o merilih v postopku ocenjevanja verjetnosti pomembnejših vplivov plana in ugotavljanja razlogov za uvedbo postopka CPVO, izvedlo posvetovanje z ministrstvi in organizacijami, ki sodelujejo v postopku celovite presoje vplivov na okolje, s preučitvijo naslednjih mnenj, pridobljenih v postopku:

* Zavoda RS za varstvo narave, OE Ljubljana, št. 3563-0566/2024-2 z dne 13.01.2025,
* Ministrstva za zdravje, Direktorata za javno zdravje, št. 354-8/2025-4 z dne 27.01.2025 ter Nacionalnega laboratorija za zdravje, okolje in hrano (NLZOH), št. 2940-09/1649- 25/NP – 5401663 z dne 27.01.2025,
* Ministrstva za kulturo, Direktorata za kulturno dediščino, št. 35012-7/2025-3340-5 z dne 12.02.2025, ter
* Zavoda za gozdove Slovenije, OE Kočevje, št. 3407-173/2025-2 z dne 20.01.2025.

Zavod RS za varstvo narave, OE Ljubljana je v mnenju št. 3563-0566/2024-2 z dne 13.01.2025 navedel, da območje plana in njegov daljinski vpliv segata v varovani območji SI3000263 Kočevsko (posebno ohranitveno območje - POO) in SI5000013 Kočevsko (posebno območje varstva - POV), vendar pri pobudi gre le za spremembo prostorskih izvedbenih pogojev. Glede na tip in velikost ter lokacijo načrtovanega plana je mnenjedajalec s področja varstva narave ocenil, da plan verjetno ne bo pomembno vplival na varovana območja, zato meni, da presoje sprejemljivosti vplivov izvedbe plana v naravo na varovana območja ni treba izvesti. Ministrstvo po preučitvi mnenja mnenjedajalca s področja varstva narave, v povezavi s pregledom vsebine gradiv za pripravo plana sledi oceni, da presoje sprejemljivosti vplivov izvedbe plana v naravo na varovana območja ni treba izvesti, ter z njo soglaša.

Ministrstvo za zdravje, Direktorat za javno zdravje, je v mnenju št. 354-8/2025-4 z dne 27.01.2025 navedlo, da soglaša z mnenjem, ki ga je zanj pripravil Nacionalni laboratorij za zdravje, okolje in hrano (NLZOH), pod št. 2940-09/1649-25/NP – 5401663 z dne 27.01.2025. NLZOH je v

navedenem mnenju podal oceno, da se s planom ne spreminja podrobnejša namenska raba prostora in ne ustvarja novih konfliktnih območij, zato s stališča pristojnosti varovanja zdravja ljudi pred vplivi iz okolja ni treba izvesti celovite presoje vplivov na okolje. Ministrstvo sledi oceni mnenjedajalca s področja varovanja zdravja ljudi pred vplivi iz okolja, da v predmetni zadevi ni treba izvesti celovite presoje vplivov na okolje ter z njo tudi soglaša.

Ministrstvo za kulturo, Direktorat za kulturno dediščino, je v mnenju št. 35012-7/2025-3340-5 z dne 12.02.2025 navedlo, da na območju urejanja in v območju presoje vplivov načrtovanih novih posegov ni enot kulturne dediščine, vpisanih v register nepremične kulturne dediščine, zato meni, da ni verjetnosti pomembnejših vplivov plana na kulturno dediščino. Na podlagi preučitve navedenega mnenja se ministrstvo strinja z oceno mnenjedajalca s področja varovanja kulturne dediščine, da ni verjetnosti pomembnejših vplivov plana na kulturno dediščino, ter da ni treba izvesti celovite presoje vplivov na okolje.

Zavod za gozdove Slovenije, OE Kočevje, je v mnenju št. 3407-173/2025-2 z dne 20.01.2025 navedel, da izvedba plana ne bo pomembno vplivala na okolje z vidika njegove pristojnosti. Na podlagi Gozdnogospodarskega načrta za gozdnogospodarsko enoto Kolpska dolina (2024- 2033), mnenjedajalec ugotavlja, da plan obsega povečini negozdno zemljišče in le v manjšem deležu gozdno zemljišče, kjer ni močno poudarjenih funkcij gozdov. Plan ne posega v območje gozdov s posebnim namenom in tudi ne v območje varovalnih gozdov, ki so zavarovani z Uredbo o varovalnih gozdovih in gozdovih s posebnim namenom (Uradni list RS, št. 88/05, 56/07, 29/09, 91/10, 1/13, 39/15 in 191/20). Ministrstvo sledi oceni mnenjedajalca s področja gozdarstva in lovstva, ter z njo soglaša.

Ministrstvo je z vlogo št. 35409-12/2025-2570-2 z dne 17.01.2025 prav tako zaprosilo Ministrstvo za naravne vire in prostor, Direkcijo RS za vode, za mnenje s podatki in informacijami o verjetnosti pomembnejših vplivov predmetnega plana na okolje z vidika varstva in upravljanja voda, obvodnih zemljišč in vodovarstvenih območij. Direkcija RS za vode ni predložila svojega mnenja v roku, določenem s 121. členom ZUreP-3, zato se v skladu z določili četrtega odstavka 121. člena ZUreP-3 šteje, da nima podatkov in informacij o verjetnosti pomembnejših vplivov

predmetnega plana na okolje z vidika varstva in upravljanja voda, obvodnih zemljišč in vodovarstvenih območij.

Na podlagi vpogleda v podatke iz javno dostopnih evidenc (Atlas okolja, Atlas voda) je ministrstvo ugotovilo, da območje predmetnega plana ne leži na območju poplavne ali erozijske ogroženosti, ter da se ne nahaja na vodovarstvenem območju. Čeprav mnenjedajalec s področja upravljanja in varstva voda, obvodnih zemljišč in vodovarstvenih območij v postopku ni predložil svojega mnenja, pripravljavec plana mora v nadaljevanju postopka priprave plana, skladno z devetim odstavkom 41. člena ZUreP-3, upoštevati vse zahteve, ki jih za pripravo plana določajo področni predpisi z vidika varstva in upravljanja površinskih in podzemnih voda, ter odvajanja neprečiščenih komunalnih vod in meteornih vod.

V

Na podlagi preučitve vloge pripravljavca plana, gradiv ter posvetovanja z ministrstvi in organizacijami, pristojnimi za področja, na katera bi plan lahko pomembno vplival na način preučitve posredovanih mnenj o verjetnih vplivih izvedbe plana na okolje, je ministrstvo ugotovilo, da:

* se s planom ne spreminja obstoječa namenska raba prostora,
* se s planom ne določajo novi ali podrobnejši izvedbeni pogoji,
* plan ne vsebuje novih posegov ter ne zajema nova območja, glede na OPN Občine

Osilnica, kot nadrejeni plan,

* se predmetni plan pripravlja na podlagi OPN Občine Osilnica, za katerega je bil izveden postopek celovite presoje vplivov na okolje, ki se je zaključil z odločbo ministrstva št. 35409-278/2016/28 z dne 16.11.2020 o sprejemljivosti vplivov njegove izvedbe na okolje,
* se s planom ne načrtuje poseg v okolje, za katerega je obvezna presoja vplivov na okolje,
* s planom načrtovane ureditve ne bodo vplivale na varstvo gozdov in gozdnih površin,
* izvedba plana ne bo vplivala na kulturno dediščino,
* se s planom načrtuje ureditev, ki ne bo vplivala na zdravje in počutje ljudi,
* izvedba plana ne bo pomembno vplivala na upravljanje z vodami, vodni režim in stanje voda,

ter odločilo, da za plan ni treba izvesti celovite presoje vplivov na okolje, kot je navedeno v 1.

točki izreka tega mnenja.

Ministrstvo je v postopku tudi ugotovilo, da na območju obravnave plana ni naravnih vrednot, zavarovanih območij ali območij pomembnih za biotsko raznovrstnost, ter da plan leži izven neposrednega in daljinskega vpliva na posebna varstvenega območja (Natura 2000) in zavarovana območja. Zato je ministrstvo odločilo, da za plan ni treba izvesti presoje sprejemljivosti vplivov izvedbe plana na varovana območja po določilih 101. člena ZON, kot je navedeno v 2. točki izreka tega mnenja.

V tem postopku stroški niso nastali, zato je ministrstvo odločilo tako, kot je navedeno v 3. točki

izreka tega mnenja.

Skladno z določili petega odstavka 128. člena ZUreP-3 je to mnenje zavezujoče in se skupaj s sklepom o pripravi OPPN objavi v prostorskem informacijskem sistemu.

Pripravil:

Ljubiša Stanojević

Podsekretar

dr. Tanja Pucelj Vidović

Vodja Sektorja za okoljske presoje

Vročiti (elektronsko):

* Občina Osilnica; [obcina@osilnica.si](mailto:obcina@osilnica.si)
* pooblaščenec URBI d.o.o.; [info@urbi.si](mailto:info@urbi.si)

V vednost (elektronsko):

* Ministrstvo za kulturo, Direktorat za kulturno dediščino; [gp.mk@gov.si](mailto:gp.mk@gov.si)
* Ministrstvo za zdravje, Direktorat za javno zdravje; [gp.mz@gov.si](mailto:gp.mz@gov.si)
* Ministrstvo za naravne vire in prostor, Direkcija RS za vode; [gp.drsv@gov.si](mailto:gp.drsv@gov.si)
* Zavod RS za varstvo narave, OE Ljubljana; [info.lj@zrsvn.si](mailto:info.lj@zrsvn.si)
* Zavod za gozdove, OE Kočevje; [oekocevje@zgs.si](mailto:oekocevje@zgs.si)